projecte-aina/catalan_government_crawling huggingface dataset:
Club Trail INEFC Barcelona es va crear l'any 2017 per l'interès d'un nombre elevat d'alumnes de la casa.
Actualment està format per 13 corredores i corredors de tots els nivells.
L'objectiu principal és crear un equip per compartir entrenaments, sortides a la muntanya i participar en esdeveniments esportius.
Els entrenaments es programen un cop a la setmana per la muntanya de Montjuïc.
Són sessions de 45 minuts aproximadament on es fan de 7 a 10 km segons els nivells + 15 minuts d'estirament i s'adeqüen al nivell participants per tal que tothom pugui assolir els seus objectius.
Amb vistes al 2018, ens plantegem prendre part en diverses curses de muntanya, crear un esdeveniment per a l'alumnat de l'INEFC on viure l'experiència de córrer una cursa de trail running i organitzar sortides a diferents muntanyes del Pirineu, ja sigui per córrer o simplement per gaudir-ne amb bona companyia.
Des del Club Trail INEFC Barcelona animem tothom a córrer amb nosaltres i a compartir nous reptes i experiències.
Si vols formar part d'aquest grup, escriu-nos al compte d'Instagram o envia'ns un mail a [EMAIL]
El Club INEFC de Cal·listènia va sorgir de la idea d'Oriol Garcia i Sergi Mataró, dos estudiants de CAFE que practiquen aquesta modalitat, fan exhibicions i competeixen de forma externa a l'INEFC.
Volien traslladar als alumnes els seus coneixements sobre aquest esport que té com a finalitat entrenar amb el propi pes corporal i realitzar figures i exercicis complexos en els quals les qualitats físiques de la força, resistència i flexibilitat són molt presents.
A més, es treballa l'originalitat i es fomenten molts valors com la motivació, l'autosuperació, el respecte, la cooperació i la inclusió.
Amb aquest projecte volien aportar el seu gra de sorra per tal que els estudiants de la carrera coneguessin aquesta modalitat i la poguessin experimentar, així com per col·laborar a progressar com a persones i com a grup.
Els entrenaments es fan en hores lliures entre classes a la sala de Gimnàstica Esportiva; es dissenyen en funció de diferents nivells de dificultat i cadascú pot escollir el més adequat, i si vol, pot anar per lliure o entrenar en grup.
"Ens agradaria que l'alumnat ho provés sense vergonya i que s'hi animessin tant les noies com els nois, ja que pensem que és una modalitat molt enriquidora.
A més, fem reptes per al grup; volem arribar a fer alguna "minicompetició".
No obstant, nosaltres seguirem entrenant amb energia a la sala de Gimnàstica i amb els braços oberts!"
Si t'hi vols apuntar, escriu-nos al compte d'Instagram o envía'ns un correu a [EMAIL]
Un dia qualsevol, al bar de l'INEFC Barcelona, tres estudiants de segon que pertanyen al món casteller o hi havia interactuat, compartien experiències sobre aquesta bonica activitat fins que es van plantejar "per què no fundar una colla castellera universitària?"
Actualment hi ha un projecte de colla que encara no té nom.
Amb diverses propostes sobre la taula es disposen a tirar endavant amb l'objectiu de practicar aquesta activitat que té un significat cultural tan grau, considerat patrimoni de la humanitat, i gaudir mentre ho fan representant l'INEFC Barcelona.
De les tres persones inicials, amb dos assajos comptats, han passat a ser-ne una desena, fins i tot han fet una petita actuació durant l'aperitiu de Nadal del centre.
Si l'evolució és bona es plantejaran formalitzar la colla, anar a diades universitàries i actuar amb les altres colles universitàries d'arreu de Catalunya.
Actualment els assajos es fan els dijous d'11 a 12.30 h, al petit camp de futbol situat al costat del camp de rugbi.
"Tota la comunitat INEFC hi està convidada, tant alumnes com professors i professores, amb independència de l'edat, el sexe, l'alçada o el pes, tots i totes som imprescindibles!"
ACTUALMENT AQUEST GRUP S'HA DISSOLT.
Són els Óssos i Osses d'INEF, i formen dos equips de rugbi, un femení i un masculí que estan molt units.
Entrenen els dimarts i dijous al camp de l'INEFC, a les hores lliures d'11 a 12.30 h, en uns entrenaments oberts a tothom que vulgui fer esport i sobretot divertir-se.
Participen en tornejos i partits amistosos amb equips d'altres universitats, creant així una gran base i sintonia on es competeix durant el partit i es fan amistats per tota la vida amb el famós 3r temps.
A més, tenen 3 cites importants a l'any, la primera, la Gira Nacional, on fan un intercanvi amb els Correcaminos (l'equip de l'INEF de Granada), i durant uns dies els acullen a casa i juguen un partit contra ells.
La segona és la Gira Internacional.
Cada any viatgen a un dels països del Sis Nacions, on van a veure un partit entre seleccions a l'estadi, i juguen contra un equip local.
Enguany van a Escòcia i juguen contra l'equip del Corstorphine Cougars, d'Edimburg.
El darrer és el partit de "Vells vs.
Novatos", en el qual l'equip actual juga contra els membres de l'equip que ja han acabat la carrera, des dels que es van graduar l'any anterior fins als que fa 40 anys que es van llicenciar.
És un dia molt emotiu per a tothom, on s'ajunten al camp l'experiència i les ganes de les diverses generacions.
Si teniu ganes de descobrir l'ambient i aprendre aquest esport...
Si en voleu formar part us us ve de gust provar-ho, envieu-nos un missatge al nostre compte d'Instagram.
L'INEFC de Barcelona ofereix cinc mencions (itineraris d'especialització) diferents vinculades a les diverses àrees de coneixement de l'àmbit de l'Activitat Física i l'Esport: Educació, Gestió, Entrenament, Salut i Lleure.
L'alumnat pot escollir una d'aquestes mencions, cadascuna de les quals està conformada per 30 ECTS, o bé optar per no fer cap menció i escollir assignatures optatives d'entre tota l'oferta de mencions fins a completar 30 ECTS.
No hi ha mínims ni màxims pel que fa al nombre d'alumnes en cada menció.
Cal senyalar que, fins a un màxim de 6 ECTS optatius poden ser objecte de reconeixement ( Normes pel reconeixement | Criteris complementaris a la normativa).
Aquests es poden obtenir mitjançant la participació en activitats universitàries de tipus cultural, esportiu, de representació estudiantil, solidari i de cooperació.
En aquest cas els crèdits consten en l'expedient de l'estudiant o estudianta, però sense nota i sense computar, per tant, per a la nota mitjana de l'expedient.
El Màster en Activitat Física i Salut (MAFiS) està organitzat per l' Institut Nacional d'Educació Física de Catalunya (INEFC) i certificat per la Universitat de Barcelona (UB).
Està reconegut com a títol oficial als efectes acadèmics de les titulacions oficials de postgrau adaptades a l'Espai Europeu d'Educació Superior (EEES) i, per tant, té validesa acadèmica oficial per a tota la Unió Europea.
Durada: 60 ECTS – Anual (de setembre a juliol)
Idiomes d'impartició: català (45%), castellà (45%) i anglès (10%)
Les violències sexuals existeixen en la nostra societat i consegüentment també en el món de l'esport.
Les dades d'assetjament sexual en l'esport oscil·len entre el 19% als EUA i el 45% a la República Txeca.
A nivell català, els estudis realitzats indiquen la presència d'aquest problema en l'àmbit esportiu i la necessitat de prevenir i treballar per crear un esport segur.
D'aquí la importància de formar i sensibilitzar el col·lectiu de professionals de l'àmbit esportiu.
L'Institut Nacional d'Educació de Física de Catalunya (INEFC) organitza aquesta acció formativa, amb la col·laboració de la Fundació Vicki Bernadet de Barcelona i el suport del Consell Català de l'Esport de la Generalitat de Catalunya.
L'actuació està finançada amb càrrec als crèdits rebuts del Ministeri de la Presidència, Relacions amb les Corts i Igualtat, a través de la Secretaria d'Estat d'Igualtat en el context del Pacte d'Estat contra la violència de gènere, i s'emmarca en el programa Dones i Esport de la Secretaria General de l'Esport i de l'Activitat Física.
INEFC Lleida: 3, 10, 17 i 19 de desembre 2019, de 16.00 h a 20.30 h.
Identificació de les violències sexuals en l'àmbit esportiu
Prevenció i actuació davant l'abús sexual infantil
Prevenció i actuació davant les violències sexuals
El curs tindrà una metodologia dinàmica i participativa.
S'aniran combinant les exposicions teòriques amb la presentació de casos i es promourà el debat i la participació activa de l'alumnat.
Llicenciada en Dansa Contemporània per la Universitat Miguel Hernández.
Es va formar en dansa clàssica i posteriorment a la contemporània, passant pel Butoh i el teatre, a diferents països: Anglaterra, el Nepal, etc., sempre curiosa per aprendre noves maneres de fer servir el cos.
Professora titular de l'INEFC Barcelona i directora de l'Observatori Català de l'Esport.
Doctora per la UB i llicenciada en Educació Física.
Especialista en sociologia de l'esport.
Professora titular de l'INEFC i coordinadora del grup de recerca GISEAFE.
Doctora per la UB i llicenciada en Educació Física i en Història.
Especialitzada en gènere, diversitat cultural i valors en l'activitat física i l'esport.
Formador de llarg recorregut de la Fundació Vicki Bernadet, especialitzat en l'abordatge, la detecció i la prevenció de l'abús sexual infantil en els àmbits educatiu i del lleure.
Especialista en el tracte amb professionals que estan en contacte amb menors en situació de desemparament i/o alt risc.
Una vegada l'alumnat hagi finalitzat el curs amb un 80% de les hores realitzades se li atorgarà un certificat de realització del curs.
Gratuït (l'actuació està finançada amb càrrec als crèdits rebuts per la Generalitat de Catalunya provinents del Ministeri de la Presidència, Relacions amb les Corts i Igualtat, a través de la Secretaria d'Estat d'Igualtat).
Dies: 3, 10, 17 i 19 de desembre 2019 de 16.00 h a 20.30 h.
A la segona sessió es recomana portar roba còmode i calçat esportiu.
El període d'inscripció finalitza dues setmanes abans de l'inici del curs.
� El Màster Oficial en Gestió Esportiva està organitzat per l'INEFC i certificat per la Universitat de Lleida (UdL); s'imparteix a Barcelona i Lleida.
Està reconegut com a títol oficial als efectes acadèmics de les titulacions oficials de postgrau adaptades a l'EEES (Espai Europeu d'Educació Superior) i, per tant, té validesa acadèmica oficial per a tota la Unió Europea.
L'INEFC imparteix dues edicions del Màster de Formació del Professorat de Secundària Obligatòria i Batxillerat, Formació Professional i Ensenyament d'Idiomes, en l'especialitat d'Educació Física: una en col·laboració amb la Universitat de Barcelona (a l'INEFC Barcelona) i una altra amb la Universitat de Lleida (a l'INEFC Lleida).
El Màster Professional en Futbol, organitzat en col·laboració pel FC Barcelona i l'Institut Nacional d'Educació Física de Catalunya, té com a objectiu formar un/a professional capaç de comprendre i aplicar l'entrenament al futbol des d'una perspectiva sistèmica, respectant la interrelació que hi ha entre les estructures que componen l'ésser humà, mitjançant entrenaments basats en potenciar el desenvolupament constant del joc.
S'adreça a totes aquelles persones entrenadores, preparadores físiques, membres d'equips tècnics i professionals del món del futbol, que es vulguin formar en l'entrenament sistèmic del futbol i en la millora del rendiment des d'aquesta òptica, tenint com a eix central el joc de l'equip i considerant i integrant tots els altres aspectes que influeixen en el rendiment.
Lloc: Instal·lacions FC Barcelona i l'INEFC
Si vols matricular-te al Màster Professional en Futbol, aquestes són les passes que hauràs de seguir:
El Màster Professional en Futbol té un cost de 10.470 € en pagament únic.
Els pagaments es faran per transferència bancària al compte següent, indicant com a referència MPF i el nom complet del/ de la estudiant:
MOLT IMPORTANT: els costos són import net, les càrregues bancàries van a càrrec de l'ordenant.
INEFC Global pretén ser una proposta compromesa internacionalment per elevar el nivell de la formació, mitjançant la capacitació de professionals competents; capaç de generar coneixements estris per implementar processos de desenvolupament de recursos humans innovadors i impulsar la transformació de la realitat social, i així com contribuir a l'assoliment d'una societat més pròspera, equitativa i solidària.
INEFC Global és un projecte d'abast internacional, líder en la formació capacitació, perfeccionament i actualització de docents i professionals esportius d'elevada qualitat personal i científica, i a la producció i difusió de coneixements socialment vàlids, que desenvolupa processos instructius amb un personal competent, participatiu i compromès.
El Dia de l'Educació Física a casa podria convertir-se en l'esdeveniment educatiu més gran del confinament.
El repte per a demà dimarts 28 d'abril és inundar les xarxes socials amb l'etiqueta
L'Observatori Català de l'Esport participa en l'acte institucional del 8M organitzat per l'Ajuntament d'Arenys de Mar.
Seguint el fil dels actes realitzats amb motiu de la commemoració del Dia Internacional de la Dona, l'Ajuntament d'Arenys de Mar aborda la situació actual de l'esport femení al segle XXI a través de l'acte "La Igualtat en Joc", celebrat al Centre Cultural Calisay.
Es recull aquí tota informació referida als comportaments (índex de pràctica, freqüència, tipus d'activitats practicades, hàbits de consum...) i les opinions de la població a l'entorn de l'esport tant si es tracta de persones que practiquen com no.
És, per tant, una apartat dedicat a la demanda esportiva.
S'entén per esport el concepte ampli que figura a la Carta Europea de l'Esport de 1992.
Es tenen en compte totes les persones que fan esport entre 16 anys (final de l'escolaritat obligatòria) i 15 anys.
Opinió que les persones tenen de l'esport - tant si el practiquen com si no -, de l'esport en la societat i de les actuacions de les organitzacions públiques envers aquesta activitat.
Informacions referides a la pràctica esportiva de competició.
Contempla la participació en l'Educació Física del currículum en l'educació primària, l'educació secundària i el primer curs de Batxillerat, que és de caràcter obligatori.
Mesura la participació esportiva de la població univeritària.
Agrupa tot allò que les persones necessiten per fer esport: un marc organitzatiu i espais (instal·lacions esportives i espais naturals o urbans).
Es contemplen les organitzacions associatives, les públiques i les comercials.
A causa de les seves característiques específiques, també hi ha uns apartats especials dedicats a grans esdeveniments i esport en edat escolar.
Els seus trets bàsics són: estan orientades a satisfer els interessos de la comunitat, persegueixen gaudir d'una estructura racional i burocràctica que permeti assolir les tasques que els hi son encomanades, tenen un elevat grau de formalització i comptem amb personal especialitzat (funcionariat) que ha accedit al seu lloc de trebal mitjançant concurs opsició.
Actualment, i pel que fa al cas concret dels serveis personals -l'esport, entre d'altres-, es troben confrontades als reptes de poder satisfer efectivament les necessitats de la població atesos els canvis profunds que s'estan donant en la sosietat contemporània.
També anomenades "organitzacions privades sense ánim de lucre"; o "organitzacions voluntàies".
Formen un espectre d'associacions molt ampli que, en el seu conjunt, constitueixen l'anomenat "Tercer sector".
Encara que és difícil generalitzar, tenen com a trets bàsics: s'orienten a satisfer els interessos dels seus membres, persegueixen la independència de terceres parts per poder assolir lliurement els seus objectius, l'adhesió és voluntària, poden comptar amb treball voluntari, la presa de decisions és democrática essent l'assemblea general el seu órgan decisori més important i són sense ànim de lucre.
També anomenades "organitzacions privades amb ánim de lucre".
Encara que es difícil generalitzar tenen com a trets básics: estan orientades a obtenir guanys económics, són propietat privada, tenen una gran capacitat d'adaptació a les fluctuacions de la demanda la qual cosa fa que hagin de gaudir d'estructures flexibles i de personal que tingui competéncia professional per adaptar-se a les noves necessitats.
Des de la década dels 90 el seu pes en l'oferta esportiva no ha parat de créixer i satisfan en l'actualitat les necessitats d'un sector important de la demanda.
Contempla la informació relacionada amb l'esport referent a la premsa escrita i als mitjans audiovisuals.
El PIEC és l'instrument jurídic i tècnic mitjançant el qual el Govern de la Generalitat planifica, fomenta i coordina tant la seva actuació com la de la resta d'institucions i entitats, adreçades a dotar Catalunya dels equipaments que facilitin a tots els ciutadans la pràctica fisicoesportiva.
Un cop superat l'horitzó del PIEC-2005 (Decret 95/2005, de 31 de maig) i després de l'avaluació corresponent, el Consell Català de Esport ha iniciat els treballs de la seva actualització.
L'objectiu és adaptar les determinacions del PIEC a la realitat actual del sistema esportiu Català i al planejament territorial desplegat en aquest període, així com estimar la infraestructura esportiva necessària per a l'escenari demogràfic previst al nou horitzó, establert a l'any 2026.
La figura d'estudiant col·laborador/a de la recerca del centre és un mitjà de formació que l'INEFC de Lleida posa a disposició de l'alumnat de grau, màsters i doctorat.
La condició d'ECR té com a finalitat principal la continuació de la formació acadèmica i científica mitjançant la participació en accions que duen a terme els grups de recerca amb personal docent i investigador (PDI) de l'INEFC.
Entre les tasques que poden assumir els i les ECR queden expressament excloses totes les activitats docents.
L'estudiantat ECR no té dret a remuneració o salari per la seva tasca.
L'estudiantat ECR pot col·laborar en la participació de tasques de documentació, treball de camp, anàlisi de dades, divulgació i difusió de resultats, així com assistir a les jornades, seminaris, reunions científiques que organitzin els grups de recerca i l'INEFC de Lleida.
Per a més informació, contacteu amb Montse Sanmartí [EMAIL]
En nom de l'equip que configurem aquest Centre, format per un seguit de professionals de la docència, la recerca i el suport a les activitats del centre, us volem fer partícips del nostre projecte vinculat especialment a la formació i la recerca, sense oblidar el nostre compromís cultural i social.
La formació de professionals que siguin claus en el nostre entramat social per la millora de la qualitat de vida dels ciudatans, ens suposa un repte i una responsabilitat que assumim amb il•lusió i compromís.
En temps de canvis molt ràpids es fa necessari formar en les competències que permetin als nostres estudiants ser capaços d'adaptar-se i resoldre problemes, objectiu prioritari en el nostre projecte.
El rol de les activitats físiques en les seves diferents manifestacions és clau en el desenvolupament social sostenible.
El nostre centre porta més de 35 anys en un procés de millora constant, cercant noves oportunitats de titulacions que obrin l'horitzó de l'ocupació.
Pensem que l'estudiantat ben preparat podrà donar el millor dins la societat del benestar i de la transferència del coneixement.
Les propostes que oferim per estudiar en aquest campus comencen pel grau en Ciències de l'Activitat Física i de l'Esport, la interessant proposta dels dobles graus de Ciències de l'Activitat Física i de l'Esport + Fisioteràpia i el Grau en Educació Primària + Ciències de l'Activitat Física i de l'Esport.
També dins de la formació de postgrau tenim màsters oficials, programa de doctorat, facilitats per fer recerca amb el grups propis i finalment no oblidem la formació més esportiva amb la possibilitat de fer el grau (CAFE) + Formació de Tècnic Esportiu dins de l'Escola de Tècnics Esportius, que permet complementar el ventall de formació.
Us oferim aquesta eina web perquè pugueu estar informats en tot moment de tot el relacionat amb el centre i les persones que el configurem, però ens agradarà més que parleu directament amb nosaltres i que ens ajudeu a fer, cada dia més, un centre que sigui capdavanter i integrador.
El compromís en aquest projecte és entrar en la dinàmica de la formació semipresencial i en línia atenent la formació dels professors i el suport en projectes concrets.
Implementar accions que permetin anar transformant la formació presencial en no-presencial en els diferents àmbits de la formació que s'imparteix a l'INEFC (grau, cursos extensió i màsters).
El projecte se centra a aconseguir un bon nivell de relació entre la formació i la posada en el terreny professional dels estudiants, així com treballar en la continuïtat i les possibilitats de posterior ocupació en els diferents sectors.
S'encarrega de coordinar els tutors i mentors i les tutores i mentores, d'assessorar-los i de fer-ne el seguiment.
Aquest projecte dona suport a tota l'àrea d'estudis, específicament en el grau, per garantir-ne un bon funcionament diari.
Treballa en horaris, calendari i incidències.
Millorar la coordinació del professorat en relació a:
Aquest projecte s'encarrega de la coordinació i la promoció de la formació complementaria del estudiant en el terreny dels tècnics esportius o de formacions específiques que es considerin interessants pels estudiants.
Aquest projecte vol apropar la recerca al terreny de l'estudiantat i alhora donar suport i divulgació per diferents mitjans a la recerca que es fa en el centre.
Aquest projecte dona suport i coordina el departament del centre.
La qualitat és un compromís fonamental en el centre i per això estem treballant en el ferm objectiu de fer un seguiment i suport a les diferents àrees per poder millorar i oferir una docència, recerca i serveis de valor a la comunitat.
L'estudiantat és el punt clau i referent per a qui treballa aquest centre.
Per això aquest projecte se centra a trobar camins, solucions, propostes, tutories, assessorament i formació transversal i internacional al col·lectiu.
Dinamitzar la figura de tutor incoming per facilitar la integració a la vida a l'INEFC a Lleida.
Estimular, facilitar i donar suport a la mobilitat d'estudiantat.
L'INEFC de Lleida organitza anualment les Jornades Científiques.
L'objectiu principal és transmetre les produccions de les recerques en curs i presentades al centre de Lleida de l'INEFC.
Aquesta iniciativa contribueix considerablement a la formació dels futurs professionals de l'activitat física i l'esport i ens estimula a tots envers el repte de la recerca científica que avui ja és imprescindible per als titulats superiors.
S'exposen tres tipus de treballs: treballs finals de grau (TFG) i treballs finals de m � àster (TFM) finalitzats el curs anterior, tesis en curs i finalitzades i altres treballs de recerca produïts en els grups de recerca del centre.
Es premia els millors pòsters dels dos primers tipus de treballs.
IX Jornades Científiques de l'INEFC, Centre de Lleida, celebrades el dia 7 de novembre de 2019.
La visió de la recerca aplicada en l'esport professional
Isaac Guerrero, director adjunt de l'Àrea de Metodologia del Futbol Club Barcelona
Natàlia Balagué, PDI de l'INEFC-Barcelona
Reconeixement als millors pòsters trevally final de grau
Reconeixement als millors pòsters Treball Final de Màster
Les xifres de participació a les IX Jornades Científiques: 416 assistents (331 estudiants: 25 PDI, 24 PAS i d'altres 4).
VIII Jornades Científiques de l'INEFC, Centre de Lleida, celebrades el dia 7 de novembre de 2018.
Treballs dels Grups de Recerca: 15
Reconeixement als millor pòsters de treball final de màster
Les xifres de participació a les VIII Jornades Científiques: 411 assistents (352 estudiants: 35 PDI, 12 PAS i d'altres 12).
Professora INEFC Barcelona i Lleida.
298 participants vinculats al INEFC i diversos representants de la UdL.
Professor INEFC Madrid, Barcelona i Lleida, Director de l'INEFC de Barcelona, Sotsdirector d'Estudis de l'INEFC Lleida, Director del CAR, President del Club INEF Lleida, actualment: investigador en actiu.
Professor d'Educació Física del Col·legi Claver de Lleida, atleta d'alt nivell, entrenador d'atletes d'elit; actualment: esportista en actiu.
307 participants vinculats a l'INEFC i diversos representants de la UdL.
Doctorat per la Universitat de Lleida.
Reconeixement al millor pòster de treball final de grau
Reconeixement al millor pòster de treball final de màster
311 participants vinculats a l'INEFC i diversos representants de la UdL.